Document ID: /roh_data/filtered/fineweb-2-filterrobots_roh.jsonl.gz/39971

En sasez era il «Muschkito» l’emprim magazin investigativ da la Rumantschia. Senza fatgs retschertgads na datti numnadamain naginas istorgias, gnanca da quellas per rir. Perquai era er lavur schurnalistica exacta la basa dals trais Muschkitiers Claudia Knapp, Beat Manetsch e Gieri Venzin. Las piztgadas da lur Muschkitos vivevan da la substanza schurnalistica. Perquai laschain nus reviver en la segunda part da nossa seria da stad ina da lur pli grondas istorgias – quella dals Carigiets sfalsifitgads, che la Tagesschau n’aveva betg dastgà mussar, il «Muschkito» percunter bain.